Обявиха нова обществена поръчка за ремонта на Зимния дворец – Труд
Обявиха нова обществена поръчка за ремонта на Зимния дворец
04.01.2016 • 18:29
Държавното дружество „Академика 2011“ обяви обществена поръчка за ремонт и модернизация на Зимния дворец в София. Поръчката е нова, след като при кабинета „Орешарски“ имаше друга за 50 млн. лв. Сегашната цена е 29 млн. лв. без ДДС.
Предишната поръчка бе спряна от служебния спортен министър Евгения Раданова, а по-късно и отменена от Върховния административен съд. И това даде възможност за нова процедура. Сега поръчката включва инженеринг (проект и реконструкция) на Зимния дворец в столицата, както и на инсталацията за лед. Целта е строителните дейности да стартират през април, когато приключи сезонът на зимните спортове. Плановете са ремонтът да върви на етапи, за да не пострада спортният календар. Срокът за изпълнение е 20 месеца.